
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 176 

13 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπής διενέργειας ανοικτού, δημό¬ 
σιου, διεθνή διαγωνισμού για την ανάδειξη ανα- 
δόχου για την «Εγκατάσταση Ολοκληρωμένων 
Πληροφοριακών Συστημάτων σε 11 Διοικητικά 
Πρωτοδικεία (Πειραιά, Θεσσαλονίκης, Πάτρας, 
Ηρακλείου, Ιωαννίνων, Χανίων, Λάρισας, Κομο¬ 


τηνής, Αλεξανδρούπολης, Σερρών, Καβάλας)» 1 

Τροποποίηση του Γενικού Κανονισμού Λειτουργίας 
των Παιχνιδιών Στοιχημάτων Προκαθορισμένης 
Απόδοσης της ΟΠΑΠ Α.Ε. 2 


Εξουσιοδότηση στο Γενικό Γραμματέα, στον Προ¬ 
ϊστάμενο Γενικής Διεύθυνσης και στους Προ¬ 
ϊσταμένους των Διευθύνσεων των Αυτοτελών 
Τμημάτων και των Τμημάτων του Υπουργείου 
Μακεδονίας - Θράκης για υπογραφή εγγράφων 


«Με εντολή Υπουργού». 3 

Α ΠΟΦΑΣΕΙ Σ 

Αριθ. 14512 (1) 


Συγκρότηση Επιτροπής διενέργειας ανοικτού, δημόσι¬ 
ου, διεθνή διαγωνισμού για την ανάδειξη αναδόχου 
για την «Εγκατάσταση Ολοκληρωμένων Πληροφο¬ 
ριακών Συστημάτων σε 11 Διοικητικά Πρωτοδικεία 
(Πειραιά, Θεσσαλονίκης, Πάτρας, Ηρακλείου, Ιωαν¬ 
νίνων, Χανίων, Λάρισας, Κομοτηνής, Αλεξανδρούπο¬ 
λης, Σερρών, Καβάλας)». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 40 του ν.849/1978 (ΦΕΚ 232/Α/1978) 
«Περί παροχής κινήτρων για την ενίσχυση της περιφε¬ 
ρειακής και οικονομικής ανάπτυξης της χώρας», όπως 
ισχύει, 

β) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98), 

γ) του ν.2362/95 (ΦΕΚ 247/Α/1995) «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις» όπως ισχύει, 


δ) του άρθρου 5 παρ.6 του ν.2408/1996 (ΦΕΚ 104/Α/ 
1996) «Τροποποίηση διατάξεων του Ποινικού Κώδικα, 
του Κώδικα Ποινικής Δικονομίας, του Κώδικα Βασικών 
Κανόνων για τη μεταχείριση των κρατουμένων και άλ¬ 
λες διατάξεις», όπως ισχύει, 
ε) του ν. 3205/2003 (ΦΕΚ 297/Α) «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και άλλες συναφείς διατάξεις», 
στ) του π.δ. 394/1996 (ΦΕΚ 266/Α/1996) «Κανονισμός 
Προμηθειών Δημοσίου», 

ζ) του π.δ. 346/1998 (ΦΕΚ 230/Α/1998) «Προσαρμογή 
της Ελληνικής Νομοθεσίας για τις δημόσιες συμβάσεις 
υπηρεσιών προς τις διατάξεις της Οδηγίας 92/50/ΕΘΚ 
του Συμβουλίου της 18ης Ιουλίου 1992», όπως τροποποι¬ 
ήθηκε με το π.δ. 18/2000 (ΦΕΚ 15/Α/2000), σύμφωνα με 
τις διατάξεις της Οδηγίας 97/52/ΕΚ της 13ης Οκτωβρίου 
1997 και το π.δ. 101/2003 (ΦΕΚ 95/Α/2003). 

η) του π.δ. 36/2000 (ΦΕΚ 29/Α/2000) «Οργανισμός 
Υπουργείου Δικαιοσύνης». 

2. Την υπ’ αριθμ. 117313/5.12.2005 Διακήρυξη διενέργει¬ 
ας ανοικτού, δημόσιου, διεθνή διαγωνισμού για την ανά¬ 
δειξη αναδόχου για την «Εγκατάσταση Ολοκληρωμένων 
Πληροφοριακών Συστημάτων σε 11 Διοικητικά Πρωτοδι¬ 
κεία (Πειραιά, Θεσσαλονίκης, Πάτρας, Ηρακλείου, Ιωαν¬ 
νίνων, Χανίων, Λάρισας, Κομοτηνής, Αλεξανδρούπολης, 
Σερρών, Καβάλας)», αποφασίζουμε: 

Τη συγκρότηση πενταμελούς Επιτροπής για τη δι¬ 
ενέργεια ανοικτού, δημόσιου, διεθνή διαγωνισμού για 
την ανάδειξη αναδόχου για την «Εγκατάσταση Ολο¬ 
κληρωμένων Πληροφοριακών Συστημάτων σε 11 Διοι¬ 
κητικά Πρωτοδικεία (Πειραιά, Θεσσαλονίκης, Πάτρας, 
Ηρακλείου, Ιωαννίνων, Χανίων, Λάρισας, Κομοτηνής, 
Αλεξανδρούπολης, Σερρών, Καβάλας)». 

Ο διαγωνισμός θα διενεργηθεί στις 14.2.2006, ημέρα 
Τρίτη, και ώρα 10:00 π.μ. στην Κεντρική Υπηρεσία του 
Υπουργείου Δικαιοσύνης, Μεσογείων 96, Αθήνα, Γρα¬ 
φείο 18, ισόγειο. 

Η Επιτροπή αποτελείται από τους παρακάτω: 

1. Θεόδωρο Τζάκο, Πρόεδρο Πρωτοδικών του Διοικη¬ 
τικού Πρωτοδικείου Αθηνών, ως Πρόεδρο, με αναπλη¬ 
ρωτή του τον Γεώργιο Καφέ, Πρόεδρο Πρωτοδικών του 
Διοικητικού Πρωτοδικείου Ιωαννίνων. 

2. Πέτρο Ασημάκη, Πρωτόδικη του Διοικητικού Πρω¬ 
τοδικείου Πειραιά, ως μέλος, με αναπληρωτή του τον 

Ανδρέα Σταυρόπουλο, Πρωτόδικη του Διοικητικού Πρω¬ 
τοδικείου Πειραιά. 

3. Αλέξανδρο Μάρκου τέως Προϊστάμενο Τμήματος 
Δικτύων και Τηλεπικοινωνιών της Τραπέζης της Ελλά¬ 
δος ως μέλος, με αναπληρώτριά του την Σπυριδούλα 
Βελέντζα, Προϊσταμένη του Τμήματος Εισαγωγής Ανά¬ 
πτυξης και Υποστήριξης Πληροφοριακών Συστημάτων 
της Κ.Υ.Υ.Δ. 

4. Γεώργιο Δόνο Ειδικό Επιστήμονα της Κ.Υ.Υ.Δ, ως 
μέλος, με αναπληρωτή του τον Εμμανουήλ Ζωγραφάκη 
υπάλληλο της Κ.Υ.Υ.Δ 

5. Θεοδώρα Κουγιουρούκη δικαστική υπάλληλο του 
Διοικητικού Πρωτοδικείου Αθηνών, ως μέλος, με ανα- 
πληρώτριά της την Γεωργία Καλατζή, δικαστική υπάλ¬ 
ληλο του Διοικητικού Πρωτοδικείου Αθηνών. 

Γραμματέα της Επιτροπής ορίζουμε τον Πέτρο Μπέλ- 
μπα, υπάλληλο της Κ.Υ.Υ.Δ. με αναπληρώτριά του την 
Βασιλική Κόνιαρη, υπάλληλο της Κ.Υ.Υ.Δ. 

Οι αμοιβές των μελών της ανωτέρω επιτροπής, θα 
καθορισθούν με άλλη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 6879 (2) 

Τροποποίηση του Γ ενικού Κανονισμού Λειτουργίας των 
Παιχνιδιών Στοιχημάτων Προκαθορισμένης Απόδο¬ 
σης της ΟΠΑΠ Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του π.δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
Α' 137). 

2. Του α.ν. 397/1968 «Περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής» (ΦΕΚ Α' 38). 

3. Του ν. 2725/1999 «Ερασιτεχνικός και επαγγελματικός 
Αθλητισμός» (ΦΕΚ Α' 121). 

4. Του ν. 3057/2002 «Ρύθμιση θεμάτων Υπουργείου 
Πολιτισμού και άλλες διατάξεις» (ΦΕΚΑ' 239). 

5. Του ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών 
και άλλες διατάξεις» (ΦΕΚ Α' 219). 

6. Του ν. 3336/2005 «Εναρμόνιση της Ελληνικής Νο¬ 
μοθεσίας προς την Οδηγία 2003/96/ΕΚ του Συμβουλίου 
της 27ης Οκτωβρίου 2003 περί επιβολής Ειδικού Φόρου 
Κατανάλωσης και άλλες διατάξεις» (ΦΕΚ Α' 96). 

7. Της υπ’ αριθμ. 442/2001 κοινής υπουργικής απόφα¬ 
σης των Υπουργών Εθνικής Οικονομίας και Οικονομικών 
και Πολιτισμού «Καταστατικό της Ανώνυμης Εταιρείας, 
Οργανισμός Προγνωστικών Αγώνων Ποδοσφαίρου Α.Ε.» 
(ΦΕΚ Β' 23), όπως αυτό τροποποιήθηκε μεταγενέστερα 
και ισχύει σήμερα. 

8. Της υπ’ αριθμ. 29159/2000 κοινής υπουργικής από¬ 
φασης των Υπουργών Οικονομικών και Πολιτισμού 


«Εγκριση του ΓΕΝΙΚΟΥ ΚΑΝΟΝΙΣΜΟΥ ΛΕΙΤΟΥΡΓΙΑΣ 
ΤΩΝ ΠΑΙΧΝΙΔΙΩΝ ΣΤΟΙΧΗΜΑΤΩΝ ΠΡΟΚΑΘΟΡΙΣΜΕΝΗΣ 
ΑΠΟΔΟΣΗΣ ΤΗΣ ΟΠΑΠ Α.Ε.» (ΦΕΚ Β' 1427). 

9. Της υπ’ αριθμ. 133/24.3.2004 απόφασης του Πρωθυ¬ 
πουργού και Υπουργού Πολιτισμού «Ανάθεση Αρμοδιο¬ 
τήτων στον Υφυπουργό Πολιτισμού Γεώργιο Ορφανό» 
(ΦΕΚ Β' 527, όπως διορθώθηκε με το ΦΕΚ 558 Β'). 

10. Του υπ’ αριθμ. 47/19.12.2005 πρακτικού του Δ.Σ. της 
ΟΠΑΠ Α.Ε. 

11. Το γεγονός ότι από τις διατάξεις της Απόφασης 
αυτής δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Την Τροποποίηση του «ΓΕΝΙΚΟΥ ΚΑΝΟΝΙΣΜΟΥ ΛΕΙ¬ 
ΤΟΥΡΓΙΑΣ ΤΩΝ ΠΑΙΧΝΙΔΙΩΝ ΣΤΟΙΧΗΜΑΤΩΝ ΠΡΟΚΑ¬ 
ΘΟΡΙΣΜΕΝΗΣ ΑΠΟΔΟΣΗΣ ΤΗΣ ΟΠΑΠ Α.Ε.,» που ακο¬ 
λουθεί. 

Άρθρο μόνο 

1. Η παρ. 7 του άρθρου 1 τροποποιείται ως εξής: 

«7.α. Επιτρέπεται η χρησιμοποίηση ελληνικών αγώνων 
του επαγγελματικού ποδοσφαίρου ή καλαθοσφαίρισης 
(μπάσκετ) ή οποιουδήποτε άλλου αθλητικού ή μη γεγο¬ 
νότος που οργανώνεται από φορείς και φυσικά ή νομικά 
πρόσωπα που λειτουργούν σύμφωνα με την ελληνική 
νομοθεσία στα'Εντυπα Προγράμματος των «Παιχνιδιών 
Στοιχημάτων Προκαθορισμένης Απόδοσης», που κυκλο¬ 
φορεί η ΟΠΑΠ Α.Ε. 

β. Ειδικότερα η χρησιμοποίηση ελληνικών αγώνων 
του επαγγελματικού ποδοσφαίρου ή καλαθοσφαίρισης 
(μπάσκετ), στα'Εντυπα Προγράμματος που κυκλοφορεί 
η ΟΠΑΠ Α.Ε., πραγματοποιείται με την σταδιακή εισα¬ 
γωγή τους, ως προς το πλήθος, τις διοργανώσεις στις 
οποίες ανήκουν, καθώς και τις μορφές στοιχηματισμού. 
Οι αγώνες γίνονται αποδεκτοί για στοιχηματισμό σε 
συνδυασμό με δύο τουλάχιστον αγώνες αλλοδαπών 
εθνικών ή διεθνών διοργανώσεων. 

γ. Βασικός μέτοχος, ιδιοκτήτης, διοικητής, διευθυ¬ 
ντής, διαχειριστής, Πρόεδρος, Διευθύνων Σύμβουλος, 
μέλος διαχειριστικού, διοικητικού ή εποπτικού οργάνου 
συμμετέχουσας ομάδας ή θεσμοθετημένου οργάνου 
διαιτησίας ή φορέα που διοργανώνει το γεγονός στοι- 
χηματισμού προκαθορισμένης απόδοσης, απαγορεύεται 
να έχει ταυτόχρονα οποιαδήποτε από τις πιο πάνω 
ιδιότητες: 

αα) στην ΟΠΑΠ Α.Ε. 

ββ) σε οποιοδήποτε πρόσωπο που συνεργάζεται με 
την ΟΠΑΠ Α.Ε μέσω σύμβασης ή άλλης σχέσης, που έχει 
οποιαδήποτε σχέση με την πρόταση ή την επιλογή των 
γεγονότων στοιχηματισμού προκαθορισμένης απόδοσης 
ή τον προσδιορισμό των ποσοστών απόδοσης αυτών, ή 
την διαχείριση εν γένει του κινδύνου του στοιχηματι- 
σμού προκαθορισμένης απόδοσης ή την διεξαγωγή εν 
γένει των παιχνιδιών στοιχημάτων προκαθορισμένης 
απόδοσης, 

γγ) σε οποιοδήποτε πρόσωπο είναι συνδεδεμένο με 
τα πρόσωπα της περίπτωσης ββ, κατά την έννοια της 
διάταξης του άρθρου 42ε παρ. 5 του κ.ν. 2190/1920. 

Η απαγόρευση αυτή ισχύει επίσης για τους συζύγους 
και συγγενείς μέχρι και β' βαθμού εξ αίματος ή εξ αγ¬ 
χιστείας όσων έχουν τις πιο πάνω ιδιότητες, για τους 
προστηθέντες όλων των ανωτέρω φυσικών ή νομικών 
προσώπων και για τα κάθε είδους παρένθετα πρόσωπα. 
Ολοι οι πιο πάνω αναφερόμενοι δεν θα πρέπει επίσης να 

έχουν την ιδιότητα του διαιτητή ή να συμμετέχουν καθ’ 
οιονδήποτε τρόπο σε αγωνιστικό επίπεδο στις συμμετέ- 
χουσες ομάδες ή να συνδέονται με σχέση εξαρτημένης 
εργασίας ορισμένου ή αορίστου χρόνου με αυτές. 

Ως βασικός μέτοχος ή ιδιοκτήτης θεωρείται πρόσωπο 
που άμεσα ή έμμεσα κατέχει ή ελέγχει δικαιώματα ψή¬ 
φου ή ποσοστό κεφαλαίου ίσο ή ανώτερο του 1%. 

δ. Για τις αθλητικές ομάδες που συμμετέχουν σε ελλη¬ 
νικές διοργανώσεις, εφόσον τα μέλη των διαχειριστικών, 
διοικητικών και εποπτικών οργάνων, συμπεριλαμβανο¬ 
μένων και των Προέδρων, Διευθυνόντων Συμβούλων ή 
διευθυντών ή των προσώπων που ασκούν με οποιονδή- 
ποτε τρόπο διοίκηση και οι ιδιοκτήτες ή οι βασικοί μέτο¬ 
χοι καθώς και οι σύζυγοι και συγγενείς αυτών μέχρι και 
β’ βαθμού εξ αίματος ή εξ αγχιστείας της μιας ομάδας 
έχουν οποιαδήποτε από τις ανωτέρω ιδιότητες στην 
άλλη ομάδα και μόνο στην περίπτωση που αγωνίζονται 
μεταξύ τους, οι αγώνες αυτοί δεν μπορούν να συμπερι- 
λαμβάνονται στο'Εντυπο Προγράμματος των «Παιχνιδι- 
ών Στοιχημάτων Προκαθορισμένης Απόδοσης». 

ε. Οι διοικήσεις των ομάδων Ελληνικών διοργανώσεων, 
υποχρεούνται να δηλώσουν υπεύθυνα κατά τις διατάξεις 
του ν. 1599/1986 όλα τα στοιχεία που αφορούν τα πρό¬ 
σωπα των εδαφίων γ' και δ' της παρούσας παραγράφου 
στην Επιτροπή Επαγγελματικού Αθλητισμού, είτε αυτά 
εμπίπτουν στα ασυμβίβαστα των ως άνω εδαφίων είτε 
όχι, μέσα σε τριάντα (30) ημέρες, από την έναρξη ισχύος 
της παρούσας. 

στ. Η Επιτροπή Επαγγελματικού Αθλητισμού, οφείλει 
μέσα σε είκοσι (20) ημέρες, από τη δήλωση σ’ αυτήν των 
στοιχείων, από τις διοικήσεις των ομάδων, να γνωστο¬ 
ποιεί στην ΟΠΑΠ Α.Ε., μετ’ έλεγχο, πίνακα των ομάδων 
Ελληνικών διοργανώσεων, που επιτρέπεται να συμπερι- 
λαμβάνονται στα'Εντυπα Προγράμματος των Παιχνιδιών 
Στοιχημάτων Προκαθορισμένης Απόδοσης. 

ζ. Η ΟΠΑΠ Α.Ε., δεν έχει δικαίωμα να συμπεριλαμβάνει 
στα'Εντυπα Προγράμματος των Παιχνιδιών Στοιχημάτων 
Προκαθορισμένης Απόδοσης, αγώνες μεταξύ ομάδων 
Ελληνικών Διοργανώσεων, πριν από τη γνωστοποίηση 
του πίνακα του εδαφίου στ' της παρούσας παραγράφου 
από την Επιτροπή Επαγγελματικού Αθλητισμού. 

η. Η παράλειψη εμπρόθεσμης δήλωσης ή η δήλωση 
ανακριβών ή αναληθών στοιχείων, καθώς και η διαπί¬ 
στωση ύπαρξης συμβάσεων και εν γένει πράξεων που 
είναι εικονικές ή έχουν εν γένει ως αποτέλεσμα την 
καταστρατήγηση των διατάξεων του άρθρου αυτού συ¬ 
νεπάγεται τον αποκλεισμό, με απόφαση της Επιτροπής 
Επαγγελματικού Αθλητισμού, από τα'Εντυπα Προγράμ¬ 
ματος των Παιχνιδιών Στοιχημάτων Προκαθορισμένης 
Απόδοσης των ομάδων, τις οποίες αφορούν οι δηλώσεις, 
οι πράξεις, οι παραλείψεις αυτές ή τα αποτελέσματα 
τους, επιφυλασσομένης της αστικής και ποινικής ευθύ¬ 
νης των προσώπων που προβαίνουν στις αντίστοιχες 
δηλώσεις, πράξεις ή παραλείψεις. 

θ. Κάθε αλλαγή στα πρόσωπα των εδαφίων γ' και δ' 
της παρούσας παραγράφου, δηλώνεται υποχρεωτικά, 
από τις διοικήσεις των ομάδων Ελληνικών διοργανώσε¬ 
ων στην Επιτροπή Επαγγελματικού Αθλητισμού μέσα 
σε είκοσι (20) ημέρες. 

Η Επιτροπή Επαγγελματικού Αθλητισμού οφείλει μέσα 
σε δέκα (10) ημέρες να γνωστοποιεί στην ΟΠΑΠ Α.Ε. την 
ομάδα Ελληνικής διοργάνωσης που δεν επιτρέπεται 
να συμπεριλαμβάνεται στα'Εντυπα Προγράμματος των 


παιχνιδιών Στοιχημάτων Προκαθορισμένης Απόδοσης, 
στην περίπτωση που η αλλαγή δημιουργεί ασυμβίβαστα 
στα πρόσωπα των εδαφίων γ' και δ' της παρούσας 
παραγράφου. 

ι. Οι αγώνες μεταξύ ομάδων Ελληνικών διοργανώσεων, 
συμπεριλαμβάνονται έγκυρα στα'Εντυπα Προγράμματος 
των Παιχνιδιών Στοιχημάτων Προκαθορισμένης Απόδο¬ 
σης, μέχρι την γνωστοποίηση στην ΟΠΑΠ Α.Ε. από την 
Επιτροπή Επαγγελματικού Αθλητισμού τυχόν αλλαγών 
στα πρόσωπα των εδαφίων γ' και δ' της παρούσας 
παραγράφου. 

ια. Η εκ των υστέρων διακρίβωση ανακριβών ή ανα¬ 
ληθών στοιχείων που περιέχονται στις δηλώσεις, δεν 
δημιουργεί ακυρότητα για τους αγώνες μεταξύ ομάδων 
Ελληνικών διοργανώσεων, που έχουν συμπεριληφθεί 
στα «Εντυπα Προγράμματος των Παιχνιδιών Στοιχημά¬ 
των Προκαθορισμένης Απόδοσης.» 

2. Η παράγραφος 1 του Αρθρου 3 τροποποιείται ως 
εξής: 

«1. Ο Κανονισμός Διεξαγωγής του κάθε «Παιχνιδιού 
Στοιχημάτων Προκαθορισμένης Απόδοσης» ορίζει τα 
σημεία τα οποία ο παίκτης δύναται να επιλέξει ως πιθα¬ 
νές εκβάσεις για το κάθε γεγονός καθώς και τον αριθμό 
γεγονότων για τα οποία ο παίκτης πρέπει να επιλέξει 
σημείο προκειμένου να διαμορφώσει μια «στήλη» στοι¬ 
χήματος. Η αξία της «στήλης» καθορίζεται στα τριάντα 
λεπτά του Ευρώ (0,30 €).» 

3. Η παράγραφος 2 του άρθρου 4 τροποποιείται ως 
εξής: 

«2. Ως μέγιστο ποσόν στοιχηματισμού ανά συνδυασμό 
ή και δελτίο στα «Παιχνίδια Στοιχημάτων Προκαθορι¬ 
σμένης Απόδοσης» ορίζεται το ισόποσο της αξίας εκατό 
χιλιάδων (100.000) στηλών. Σε περίπτωση που η αξία 
του δελτίου υπερβαίνει το παραπάνω ποσόν το δελ¬ 
τίο δεν γίνεται αποδεκτό από την Τερματική Μηχανή 
Πρακτορείου.» 

4. Το Άρθρο 6 τροποποιείται ως εξής: 

«α. Ο εξουσιοδοτημένος πράκτορας του ΟΠΑΠ δύνα- 
ται να ζητήσει την ακύρωση συγκεκριμένου «Δελτίου 
Στοιχήματος», εφόσον συντρέχουν οι προϋποθέσεις 
ακύρωσης του, όπως έχουν ορισθεί από τον ΟΠΑΠ και 
τον Κανονισμό Διεξαγωγής που ισχύει για κάθε «Παιχνίδι 
Στοιχήματος Προκαθορισμένης Απόδοσης». Η ακύρωση 
πραγματοποιείται, εντός του καθορισμένου από τον 
ΟΠΑΠ χρονικού διαστήματος από την καταχώρηση του 
«Δελτίου Στοιχήματος». 

β. Κατά την ακύρωση «Δελτίου Στοιχήματος» ακυρώ¬ 
νονται όλες οι «στήλες» που περιλαμβάνονται σε αυτό, 
η δε αξία τους επιστρέφεται στον παίκτη. 

γ. Η ακύρωση του «Δελτίου Στοιχήματος» πραγματο¬ 
ποιείται μόνο μέσω της ίδιας τερματικής μηχανής από 
την οποία αυτό καταχωρήθηκε στο κεντρικό μηχανο¬ 
γραφικό σύστημα του ΟΠΑΠ υπό τον όρο ότι είναι δυνα¬ 
τή ή αναγνώριση του από το σύστημα και αποδεικνύεται 
με σχετική εκτύπωση. Σε περίπτωση που η αναγνώριση 
του ανωτέρω δελτίου δεν είναι δυνατή, τόσο ο ΟΠΑΠ 
όσο και ο πράκτορας ουδεμία ευθύνη φέρουν. 

δ. Το δικαίωμα αποδοχής ή μη αποδοχής της ακύρω¬ 
σης ανήκει στον ΟΠΑΠ ο οποίος εξετάζει προς τούτο 
κάθε διαθέσιμο στοιχείο. Τα ακυρωθέντα δελτία και οι 
σχετικές εκτυπώσεις επιστρέφονται υποχρεωτικά στον 
ΟΠΑΠ από τον πράκτορα. 

ε. Σε ειδικές περιπτώσεις η ακύρωση «Δελτίων Στοι¬ 
χημάτων» μπορεί να πραγματοποιείται απ’ ευθείας από 
το κεντρικό μηχανογραφικό σύστημα του ΟΠΑΠ.» 

5. Η παράγραφος 1 του Άρθρου 9 τροποποιείται ως 
εξής: 

«1. Η πληρωμή των κερδών που αντιστοιχούν σε «στή¬ 
λες» που κερδίζουν σύμφωνα με τα οριζόμενα στο Άρ¬ 
θρο 7 του παρόντος, πραγματοποιείται μόνο μετά την 
ολοκλήρωση όλων των επιλεγμένων από τον παίκτη 
γεγονότων και την πιστοποίηση της σχετικής καταχώ- 
ρησης τους στο κεντρικό μηχανογραφικό σύστημα του 
ΟΠΑΠ. Κατά τη πληρωμή κερδών παρακρατείται άμεσα 
από τον ΟΠΑΠ το ποσόν του φόρου που αναλογεί σε 
κάθε «στήλη», σύμφωνα με τον νόμο. Το προς απόδοση 
χρηματικό ποσό για όλα τα επιλεγμένα από τον παί¬ 
κτη γεγονότα στρογγυλοποιείται ανά δελτίο στα δύο 
δεκαδικά ψηφία (εκατοστό) του Ευρώ.». 

6. Η παράγραφος 1 του Άρθρου 10 τροποποιείται ως 

εξής: 

«1. Το μέγιστο καταβαλλόμενο ποσόν κέρδους ανά 
δελτίο, είτε αυτό περιέχει έναν είτε πολλούς συνδυ¬ 
ασμούς, ορίζεται στο ποσόν του ενός εκατομμυρίου 
(1.000.000) €, εκτός εάν άλλως ειδικώς ορίζεται και 
αναφέρεται στο Έντυπο προγράμματος σχετικά με 
συγκεκριμένες μορφές στοιχήματος ή ομάδες γεγο¬ 
νότων. Σε περίπτωση, κατά την οποία αποδεδειγμένα 
διαπιστώνεται ότι διενεργήθηκαν από παίκτη ή ομάδα 
παικτών καταθέσεις «Δελτίων Στοιχήματος» στο ίδιο ή 
σε διαφορετικά πρακτορεία του ΟΠΑΠ με σκοπό την 
παράκαμψη της ειδικής διαδικασίας αποδοχής στοιχή¬ 
ματος του Άρθρου 5 του παρόντος ή των οριζομένων 
στο παρόν άρθρο, ο ΟΠΑΠ δικαιούται για το σύνολο των 
κερδιζόντων δελτίων των περιπτώσεων αυτών να ορίσει 
ως συνολικό άθροισμα κερδών το μέγιστο κέρδος, όπως 
αυτό ορίζεται με το παρόν.» 

Η παρούσα τροποποιείται και συμπληρώνεται με όμοιο 
τρόπο και ισχύει από την δημοσίευση της στην Εφημερί¬ 
δα της Κυβερνήσεως, εκτός και αν ορίζεται διαφορετικά 
στην παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΩΡΓΙΟΣ ΟΡΦΑΝΟΣ 
-♦- 

Αριθ. οικ. 866 (3) 

Εξουσιοδότηση στο Γενικό Γραμματέα, στον Προϊστά¬ 
μενο Γενικής Διεύθυνσης και στους Προϊσταμένους 
των Διευθύνσεων των Αυτοτελών Τμημάτων και των 
Τμημάτων του Υπουργείου Μακεδονίας - Θράκης για 
υπογραφή εγγράφων «Με εντολή Υπουργού». 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις 

α) Του άρθρου 9 του ν. 2690/1999 «Κύρωση του Κώδι¬ 
κα Διοικητικής Διαδικασίας και άλλες διατάξεις» (ΦΕΚ 
45/Α') 

β) Των άρθρων 54 και 90 του π.δ. 63/2005 «Κωδι¬ 


κοποίηση της νομοθεσίας για την Κυβέρνηση και τα 
κυβερνητικά όργανα (ΦΕΚ 98/Α') 

γ) Του π.δ. 167/2005 «Οργανισμός του Υπουργείου Μα¬ 
κεδονίας - Θράκης» (ΦΕΚ 220/Α') 

δ) Του π.δ. 358/1986 «Καθορισμός αρμοδιοτήτων 
Υπουργείου Βόρειας Ελλάδας» (ΦΕΚ 158/Α') 

ε) Της υπ’ αριθμ. Υ 704 απόφασης του Πρωθυπουργού 
«Μετονομασία του Υπουργείου Βόρειας Ελλάδας σε 
Υπουργείο Μακεδονίας - Θράκης» (ΦΕΚ 575/19.8.1988). 

2. Την ανάγκη απλούστευσης των διαδικασιών κατά 
την άσκηση των αρμοδιοτήτων των οργάνων του Υπουρ¬ 
γείου και με σκοπό την ταχεία διεκπεραίωση των υποθέ¬ 
σεων και την εξασφάλιση της εύρυθμης και αποδοτικής 
λειτουργίας των Υπηρεσιών του Υπουργείου. 

3. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εξουσιοδοτούμε τον Γενικό Γραμματέα, τον Προϊ¬ 
στάμενο Γ ενικής Διεύθυνσης και τους Προϊσταμένους 
Διευθύνσεων, Αυτοτελών Τμημάτων και Τμημάτων του 
Υπουργείου Μακεδονίας - Θράκης να υπογράφουν «Με 
εντολή του Υπουργού» αποφάσεις, εγκυκλίους, έγγρα¬ 
φα, εντάλματα και εντολές ή άλλες διοικητικές πράξεις 
αναφερόμενες στα ακόλουθα αντικείμενα: 

Α. Τον Γ ενικό Γ ραμματέα 

Να υπογράφει έγγραφα και διοικητικές πράξεις που 
αφορούν: 

1. Τη διαβίβαση εγγράφων υπαλλήλων του Υπουργείου 
που απευθύνονται στο Υπηρεσιακό Συμβούλιο, με εξαί¬ 
ρεση αυτά που αφορούν στην επιλογή Προϊσταμένων 
Διευθύνσεων, Τμημάτων ή Γραφείων. 

2. Τη χορήγηση κάθε είδους αδειών με ή χωρίς αποδο¬ 
χές στον Προϊστάμενο της Γ ενικής Διεύθυνσης και στον 
Προϊστάμενο και τους υπαλλήλους του Αυτοτελούς Τμή- 
ματος Επιθεώρησης και Συντονισμού των Υπηρεσιών 
του Υ-ΜΑΘ και των Εποπτευόμενων Φορέων. 

3. Τη μετακίνηση εκτός έδρας στο εσωτερικό ή το 
εξωτερικό του Προϊσταμένου της Γενικής Διεύθυνσης 
και του Προϊσταμένου και των υπαλλήλων του Αυτο¬ 
τελούς Τμήματος Επιθεώρησης και Συντονισμού των 
Υπηρεσιών του Υ-ΜΑΘ και των Εποπτευόμενων Φορέων 
και τη μετακίνηση εκτός έδρας στο εξωτερικό των Προ¬ 
ϊσταμένων και υπαλλήλων των Διευθύνσεων, Αυτοτελών 
Τμημάτων, Τμημάτων και Γραφείων. 

4. Τις βασικές εγκυκλίους για την παροχή οδηγιών στις 
αρμόδιες Υπηρεσίες του Υπουργείου και στα Ν.Π.Δ.Δ. 
που αυτό εποπτεύει σχετικά με τη μεθόδευση και το συ¬ 
ντονισμό της κοινής δραστηριότητάς τους, με σκοπό την 
αποτελεσματική υλοποίηση της Κυβερνητικής πολιτικής, 
καθώς και για θέματα που αφορούν στην Ευρωπαϊκή 
Ένωση και γενικά στους διεθνείς οργανισμούς. 

5. Τις απαντήσεις σε αιτήσεις επανεξέτασης, υπο¬ 
μνήματα, αναφορές παραπόνων ή καταγγελίες πολι¬ 
τών κατά ενεργειών ή απαντήσεων των οργάνων του 
Υπουργείου στις περιπτώσεις που δόθηκαν αρνητικές 
απαντήσεις σε πρώτο βαθμό από άλλα κατώτερα από 
αυτόν όργανα των Υπηρεσιών του Υπουργείου. 

6. Την κατάρτιση και υπογραφή των συμβάσεων που 
συνάπτονται με τρίτους, καθώς και των πράξεων έγκρι¬ 
σης δαπανών και έκδοσης των σχετικών χρηματικών 
ενταλμάτων από 15.000 Ευρώ έως το ποσό των 70.000 
Ευρώ όπως προβλέπεται από τις κείμενες διατάξεις 
«Περί Δημοσίου Λογιστικού». 

7. Τις πρόσθετες αμοιβές και τη συγκρότηση των συ¬ 
νεργείων υπερωριακής απασχόλησης των υπαλλήλων 
του Πολιτικού Γραφείου του Υπουργού και του Γραφείου 
του Γ ενικού Γ ραμματέα. 

8. Τα έγγραφα που αφορούν σε θέματα εξειδίκευσης 
της κυβερνητικής πολιτικής και την επιλογή των μέσων 
για την άσκησή της. 

9. Τα έγγραφα που αφορούν σε διοικητική εποπτεία 
των εποπτευόμενων από το Υ-ΜΑΘ φορέων εκτός αν 
ρυθμίζεται διαφορετικά από τις κείμενες διατάξεις. 

10. Την έγκριση ανακατασκευής διατηρητέων κτιρί¬ 
ων, τα οποία έχουν κατεδαφιστεί από γεγονότα που 
οφείλονται σε ανωτέρα βία, όπως σεισμό, πυρκαγιά, 
πλημμύρα, ή κρίνονται κατεδαφιστέα με πρωτόκολλα 
«επικινδύνως ετοιμόρροπου». 

11. Τον ορισμό ειδικών όρων και περιορισμών δόμησης 
ή χρήσης, κατά παρέκκλιση από κάθε γενική ή ειδική 
διάταξη, σε ακίνητα που είναι όμορα με τα διατηρητέα 
κτίρια ή σε ζώνες γύρω από αυτά, για την προστασία 
και ανάδειξη των διατηρητέων κτιρίων. 

12. Τη διαβίβαση των μέσων κοινοβουλευτικού ελέγχου 
(Ερωτήσεις - Επερωτήσεις - Αναφορές κλπ) προς τους 
εποπτευόμενους φορείς του Υπουργείου. 

13. Ερωτήματα για γνωμοδότηση απευθυνόμενα προς 
το Γ ραφείο του Νομικού Συμβούλου του Κράτους του 
Υπουργείου Μακεδονίας - Θράκης. 

14. Το συντονισμό των ενεργειών όλων των υπηρεσιών 
του ΥΜΑΘ και των εποπτευόμενων πολιτικών δυνάμεων 
του χώρου Μακεδονίας - Θράκης, στον τομέα Παλλα¬ 
ϊκής Άμυνας - Πολιτικής Σχεδίασης Έκτακτης Ανάγκης 
(ΠΑΜ - ΠΣΕΑ) 

- Την υλοποίηση των Σχεδίων ΠΑΜ - ΠΣΕΑ 

- Τον ετήσιο προϋπολογισμό Σχεδίων ΠΑΜ - ΠΣΕΑ 
του Υπουργείου 

- Τις ετήσιες εκθέσεις προόδου της Δ/νσης ΠΑΜ 

- ΠΣΕΑ 

- Τον χειρισμό θεμάτων κανονισμού ασφαλείας ΠΑΜ 

- ΠΣΕΑ 

- Τα μέτρα που πρέπει να λαμβάνονται για την οργά¬ 
νωση και λειτουργία της Δ/νσης 

15. Τα γενικότερα θέματα εθιμοτυπίας δημοσίων εορ¬ 
τών και επίσημων τελετών. 

Β. Τ ον Προϊστάμενο Γ ενικής Διεύθυνσης 

Να υπογράφει έγγραφα και διοικητικές πράξεις που 
αφορούν: 

1. Τα θέματα συντονισμού της λειτουργίας των Υπηρε¬ 
σιακών μονάδων του Υπουργείου. Ακόμη, τα θέματα που 
αφορούν τον τρόπο συνεργασίας μεταξύ των Τμημάτων 
ΠΕΧΩΔΕ της Διεύθυνσης Περιβάλλοντος και Υποδομών 
και Πολιτιστικής Κληρονομιάς και Σύγχρονου Πολιτισμού 
της Διεύθυνσης Παιδείας, Πολιτισμού και Κοινωνικής 
Προστασίας. 

2. Τον προγραμματισμό των δράσεων και την αξιο¬ 
λόγηση των αποτελεσμάτων της δραστηριότητας των 
υπηρεσιακών μονάδων. 

3. Τα θέματα που αφορούν στη συνεργασία Διευθύν¬ 
σεων και Αυτοτελών Τμημάτων μεταξύ τους. 

4. Τα έγγραφα ή αποφάσεις που αφορούν την εύρυθμη 
λειτουργία των Υπηρεσιακών μονάδων. 

5. Τα αναφερόμενα σε θέματα που άπτονται της καλής 
λειτουργίας των Διευθύνσεων, Αυτοτελών Τμημάτων, 
Τμημάτων και Γραφείων. 


6. Τις ετήσιες ή άλλες εκθέσεις απολογιστικού ή προ¬ 
γραμματικού χαρακτήρα. 

7. Τους προγραμματισμούς των δραστηριοτήτων των 
Διευθύνσεων και Αυτοτελών Τμημάτων του Υπουργεί¬ 
ου. 

8. Τα έγγραφα που αφορούν στις σχέσεις με τις δη¬ 
μόσιες Υπηρεσίες και τις διοικητικές Υπηρεσίες άλλων 
Υπουργείων. 

9. Τη μεταφορά - μετακίνηση υπαλλήλων από Διεύθυν¬ 
ση σε Διεύθυνση για κάλυψη υπηρεσιακών αναγκών και 
αύξηση της ποιότητας και της αποδοτικότητας. 

10. Τη μετακίνηση εκτός έδρας στο εσωτερικό των 
Προϊσταμένων Διευθύνσεων, των Προϊσταμένων και 
υπαλλήλων των Αυτοτελών Τ μημάτων και του Γ ραφείου 
Δημοσίων Σχέσεων Τύπου και Εθιμοτυπίας, εφόσον το 
περιεχόμενό τους δεν εμπίπτει στην αρμοδιότητα του 
Γ ενικού Γ ραμματέα όπως αναφέρεται παραπάνω. 

11. Τη χορήγηση κάθε είδους αδειών με ή χωρίς απο¬ 
δοχές, στους Προϊσταμένους Διευθύνσεων και στους 
Προϊσταμένους και υπαλλήλους των Αυτοτελών Τμη¬ 
μάτων εφόσον το περιεχόμενό τους δεν εμπίπτει στην 
αρμοδιότητα του Γ ενικού Γ ραμματέα όπως αναφέρεται 
παραπάνω. 

12. Τα γενικότερης σημασίας θέματα οργάνωσης και 
μεθόδων εκπαίδευσης, μηχανογράφησης και στατιστι¬ 
κής. 

13. Τα θέματα αρμοδιότητας Προϊσταμένων Διευθύν¬ 
σεων, εφόσον για την έκδοση των σχετικών αποφάσεων 
ή εγγράφων συμπράττουν περισσότερες Διευθύνσεις 

14. Την επισκευή, συντήρηση και ανακαίνιση του Διοι¬ 
κητηρίου και του Κυβερνείου 

15. Την έγκριση ανακατασκευής ακινήτων και στοιχείων 
αρχιτεκτονικής κληρονομιάς στην αρχική τους μορφή 
αν έχουν χαρακτηριστεί διατηρητέα, ή έχει κινηθεί γι' 
αυτά η διαδικασία χαρακτηρισμού τους ως διατηρητέ¬ 
ων, βρίσκονται σε κατάσταση επικινδύνου ετοιμορρο- 
πίας με δυνατότητα άμεσης αποσόβησης του κινδύνου 
με ηπιότερα μέτρα, όπως αντιστηρίξεις, υποστηλώσεις, 
επισκευές, μερικές κατεδαφίσεις. 

16. Την παροχή γενικών οδηγιών, εγκυκλίων και κα¬ 
νόνων - διαδικασιών που αφορούν σε θέματα αρμοδι¬ 
ότητας της Διοίκησης εφόσον το περιεχόμενό τους 
δεν εμπίπτει στην αρμοδιότητα του Γ ενικού Γ ραμματέα 
όπως αναφέρεται παραπάνω. 

17. Την υπογραφή των αιτιολογικών εκθέσεων για το 
χαρακτηρισμό κτιρίων ή συνόλων ως διατηρητέων κα¬ 
θώς και ζωνών προστασίας, στοιχείων ανθρωπογενούς 
χαρακτήρα όπως περιγράφονται στο άρθρο 4 του ισχύ- 
οντος ΓΟΚ. Την έγκριση μελετών επισκευής και αποκα¬ 
τάστασης διατηρητέων κτιρίων, προσθήκης νέων κτιρί¬ 
ων κατ' επέκταση ή καθ’ ύψος επί διατηρητέων κτιρίων 
καθώς και επί οικοπέδων ομόρων διατηρητέων. 

18. Την έγκριση μελετών επισκευής και αποκατάστα¬ 
σης διατηρητέων κτιρίων, συνόλων και ζωνών καθώς 
και στοιχείων του ανθρωπογενούς περιβάλλοντος που 
έχουν χαρακτηριστεί ως διατηρητέα. 

19. Τη διενέργεια Ενόρκων Διοικητικών Εξετάσεων 
(ΕΔΕ) 

20. Τη συγκρότηση των συνεργείων υπερωριακής 
απασχόλησης που αφορούν τους Προϊσταμένους και 
υπαλλήλους των Διευθύνσεων, Τμημάτων, Αυτοτελών 
Τμημάτων και Γραφείων του Υπουργείου σύμφωνα με 
τις κείμενες διατάξεις. 

Γ. Τους Προϊσταμένους των Διευθύνσεων 

Να υπογράφουν έγγραφα και διοικητικές πράξεις που 
αφορούν: 

Γ ενικά: 

1. Τη μετακίνηση εκτός έδρας στο εσωτερικό των 
Προϊσταμένων Τμημάτων και των υπαλλήλων της Δι¬ 
εύθυνσής τους. 

2. Τη μετακίνηση υπαλλήλων μέσα στη Διεύθυνσή 
τους 

3. Τις απαντήσεις σε αναφορές παραπόνων πολιτών, 
νομικών προσώπων ή υπαλλήλων, οι οποίες αφορούν 
ζητήματα για τα οποία η Υπηρεσία έχει λάβει θέση 
σύμφωνα με το Σύνταγμα και το νόμο. 

4. Τ ις περιλήψεις Αποφάσεων και Πράξεων γενικά που 
δημοσιεύονται στην Εφημερίδα της Κυβερνήσεως κα¬ 
θώς και τα σχετικά διαβιβαστικά έγγραφα. 

5. Την παροχή προς άλλες Αρχές των αιτούμενων 
πληροφοριών για ζητήματα αρμοδιότητας τους, καθώς 
και τη διαβίβαση των αιτήσεων πολιτών ή υπαλλήλων 
(για τα υπηρεσιακά τους θέματα) προς τις αρμόδιες 
κατά νόμο Αρχές, εφόσον δεν είναι γενικότερου ενδι¬ 
αφέροντος. 

6. Τη διαβίβαση εγκυκλίων, λοιπών εγγράφων οργα¬ 
νωτικού ή πληροφοριακού χαρακτήρα του Υπουργείου 
ή άλλων Υπηρεσιών προς τους εποπτευόμενους φορείς 
του Υ-ΜΑΘ και προς άλλες Υπηρεσίες, εκτός των θεμά¬ 
των που υπάγονται σε ανώτερο ιεραρχικά όργανο. 

7. Τη χορήγηση αντιγράφων από τα πρωτότυπα έγ¬ 
γραφα της αρμοδιότητάς τους που τηρούνται στο Γ ρα¬ 
φείο Εμπιστευτικών Εγγράφων. 

8. Τις απαντήσεις σε ερωτήματα Υπηρεσιών τους για 
την έννοια των διατάξεων που ισχύουν σε θέματα των 
Διευθύνσεών τους, καθώς και τις απαντήσεις σε αιτή¬ 
σεις Υπηρεσιών, πολιτών ή υπαλλήλων με τις οποίες 
παρέχονται πληροφορίες. 

9. Τη διαβίβαση εγγράφων αρμοδιότητας της Διεύ¬ 
θυνσής τους εντός και εκτός του Υπουργείου εφόσον 
δεν υπάγονται στην αρμοδιότητα ανώτερων ιεραρχικά 
οργάνων. 

10. Την παροχή στατιστικών στοιχείων και αντιγράφων 
μελετών και εκθέσεων που αφορούν σε θέματα της 
Διεύθυνσής τους. 

11. Τη συγκρότηση των επιτροπών εκκαθάρισης των 
αρχείων των Διευθύνσεων ή Υπηρεσιών τους. 

12. Την υπογραφή εγγράφων με την ένδειξη «ΑΡΧΕΙΟ», 
όταν πρόκειται για θέματα ιδιαίτερης σημασίας. 

13. Την ανακοίνωση έκδοσης και δημοσίευσης Προε¬ 
δρικών Διαταγμάτων που αναφέρονται στις αρμοδιό¬ 
τητες της Διεύθυνσής τους και την κοινοποίησή τους 
στους ενδιαφερομένους. 

14. Την αποστολή στο ΣτΕ και σε άλλα διοικητικά 
δικαστήρια των εκθέσεων κατά αιτήσεων ακύρωσης ή 
αναστολής πράξεων και αποφάσεων αρμοδιότητας της 
Υπηρεσίας τους, καθώς επίσης και την αποστολή των 
σχετικών φακέλων σ' αυτά. 

15. Τα έγγραφα που αφορούν την αυτεπάγγελτη 
αναζήτηση δικαιολογητικών σύμφωνα με τις κείμενες 
διατάξεις. 

Ειδικότερα: 

Να υπογράφουν έγγραφα και διοικητικές πράξεις που 
αφορούν: 

1. Τον Προϊστάμενο της Διεύθυνσης Οικονομίας και 
Τουριστικής Ανάπτυξης 

1. Στη σύνταξη και εισήγηση ολοκληρωμένων προ¬ 


γραμμάτων και μελετών σύμφωνα με την ισχύουσα 
νομοθεσία. 

2. Στη σύνταξη και πρόταση σχετικά με τις κατ’ έτος 
πιστώσεις για τα εκτελούμενα έργα από το Υ-ΜΑΘ στην 
περιοχή ευθύνης του. 

3. Στον προγραμματισμό και τον έλεγχο της εφαρ¬ 
μογής των απαιτούμενων έργων στην παραμεθόρια 
ζώνη. 

4. Στη συγκέντρωση και στατιστική παρακολούθηση 
των οικονομικών και κοινωνικών μεγεθών. 

5. Στη σύνταξη, διαδικασία κατάρτισης του ΘΗΣΕΑΣ 
ή άλλων προγραμμάτων μελετών και ενεργειών στο 
πλαίσιο των παραπάνω. 

2. Τον Προϊστάμενο της Διεύθυνσης Παιδείας Πολιτι¬ 
σμού και Κοινωνικής Προστασίας 

1. Τα γενικότερα θέματα της αλληλογραφίας που αφο¬ 
ρούν στο αντικείμενο της Διεύθυνσης και των επιμέρους 
Τμημάτων της. 

2. Τα θέματα αλληλογραφίας που αφορούν πολιτιστι¬ 
κές δράσεις, θέματα παιδείας, νέας γενιάς και αθλητι¬ 
σμού και άλλες σχετικές δράσεις. 

3. Τον Προϊστάμενο της Διεύθυνσης Διοίκησης 

1. Την αντίκρουση των αιτήσεων ακύρωσης ή προ¬ 
σφυγών υπαλλήλων κατ' αποφάσεων του Υπουργείου, 
που ασκούνται ενώπιον του ΣτΕ και των Διοικητικών 
Εφετείων, για την υποστήριξη των απόψεων και των 
συμφερόντων του Δημοσίου σχετικά με τις υποθέσεις 
αυτές. 

2. Την υπηρεσιακή κατάσταση των υπαλλήλων (προα¬ 
γωγές, αποδοχή αιτήσεων παραιτήσεων από την Υπη¬ 
ρεσία, αυτοδίκαιη λύση υπαλληλικής σχέσης κλπ) εκτός 
από τις περιπτώσεις που ανατίθενται με την παρούσα 
στο Γ ενικό Γ ραμματέα. 

3. Την εγκατάσταση ή επέκταση τηλεφωνικών συνδέ¬ 
σεων για την εξυπηρέτηση των Υπηρεσιών του Υπουρ¬ 
γείου. 

4. Την εκκαθάριση και εντολή πληρωμής σταθερών 
δαπανών μισθών και επιμισθίων, διαρκούς ή περιοδικού 
χαρακτήρα, τη σύνταξη του προϋπολογισμού και την 
υποβολή αυτού στο Υπουργείο Οικονομίας και Οικο¬ 
νομικών. 

5. Τη διενέργεια πρόχειρων μειοδοτικών διαγωνισμών, 
την κατακύρωση των αποτελεσμάτων τους και την υπο¬ 
γραφή των σχετικών συμβάσεων από το ποσό των 3.000 
Ευρώ έως το ποσό των 15.000 Ευρώ. 

6. Τη χορήγηση κάθε είδους αδειών με ή χωρίς απο¬ 
δοχές στους Προϊσταμένους και υπαλλήλους των Τμη¬ 
μάτων όλων των Διευθύνσεων, εκτός των αναρρωτικών 
αδειών των υπαλλήλων του Υ-ΜΑΟ με κάθε σχέση ερ¬ 
γασίας. 

7. Την υπογραφή των «Διαταγών Πορείας» για την 
κίνηση των υπηρεσιακών αυτοκινήτων, ως και όλων των 
εγγράφων που αφορούν τη λειτουργία του Τμήματος 
Διοικητικής Υποστήριξης. 

4. Τον Προϊστάμενο της Διεύθυνσης Εξωτερικών Άμυ¬ 
νας Ασφάλειας και Δικαιοσύνης 

1. Τη σύνταξη μελετών και προγραμμάτων για τις κατ’ 
έτος πιστώσεις προς υλοποίηση των αρμοδιοτήτων της 
Διεύθυνσης. 

2. Τη συγκέντρωση και στατιστική παρακολούθηση 
των οικονομικών και κοινωνικών μεγεθών, που απορρέ¬ 
ουν από τις αρμοδιότητες της Διεύθυνσης. 

5. Τον Προϊστάμενο της Διεύθυνσης Παλλαϊκής Άμυ¬ 
νας - Πολιτικής Σχεδίασης Έκτακτης Ανάγκης (Π.ΑΜ. 
- Π.Σ.Ε.Α.) 

Τις αρμοδιότητες που προβλέπονται από τις ισχύου- 
σες κάθε φορά ειδικές διατάξεις 

6. Τον Προϊστάμενο της Διεύθυνσης Περιβάλλοντος 
και Υποδομών 

1. Την παρακολούθηση, μελέτη, έλεγχο και διατύπω¬ 
ση υποδείξεων και προτάσεων για της κάθε μορφής 
και φύσης δραστηριότητες που σχετίζονται με την 
προστασία, τη διατήρηση και την αποκατάσταση του 
περιβάλλοντος στον ευρύτερο χώρο της Μακεδονίας 
και Θράκης. 

2. Την υπογραφή των διαβιβαστικών εγγράφων, που 
απευθύνονται προς τους φερόμενους ως ιδιοκτήτες 
διατηρητέων ή τους Ο.Τ.Α. για τα θέματα της αρμοδι- 
ότητάς τους. 

3. Τα έγγραφα παραπομπής θεμάτων της αρμοδιότη- 
τάς του σε επιτροπές των Πολεοδομικών Υπηρεσιών ή 
των Διευθύνσεων Περιβάλλοντος και Χωροταξίας του 
χώρου ευθύνης του Υπουργείου. 

Δ. Τους Προϊσταμένους των Αυτοτελών Τμημάτων 

Να υπογράφουν έγγραφα και διοικητικές πράξεις που 
αφορούν: 

1. Τη χορήγηση αντιγράφων από τα πρωτότυπα έγγρα¬ 
φα της αρμοδιότητάς τους που τηρούνται στο Γραφείο 
Εμπιστευτικών Εγγράφων. 

2. Τις απαντήσεις σε ερωτήματα Υπηρεσιών του 
Υπουργείου για την έννοια των διατάξεων που ισχύουν 
σε θέματα αρμοδιότητάς τους, καθώς και τις απαντή¬ 
σεις σε αιτήσεις Υπηρεσιών, πολιτών ή υπαλλήλων με 
τις οποίες παρέχονται πληροφορίες. 

3. Τ ις απαντήσεις σε αναφορές παραπόνων πολιτών, 
νομικών προσώπων ή υπαλλήλων, οι οποίες αφορούν 
ζητήματα για τα οποία η Υπηρεσία έχει λάβει θέση 
σύμφωνα με το Σύνταγμα και το νόμο. 

4. Την παροχή στατιστικών στοιχείων και αντιγράφων 
μελετών και εκθέσεων που αφορούν σε θέματα του 
Αυτοτελούς Τμήματός τους. 

5. Τη συγκρότηση των επιτροπών εκκαθάρισης των 
αρχείων του Αυτοτελούς Τμήματός τους. 

6. Τη διαβίβαση εγκυκλίων και λοιπών εγγράφων πλη¬ 
ροφοριακού χαρακτήρα του Υπουργείου ή άλλων Υπη¬ 
ρεσιών προς τους εποπτευόμενους φορείς του Υ-ΜΑΘ 
και προς άλλες Υπηρεσίες, εκτός των θεμάτων που 
υπάγονται σε ανώτερο ιεραρχικά όργανο. 

7. Την υπογραφή εγγράφων με την ένδειξη «ΑΡΧΕΙΟ» 
και «ΑΡΧΕΙΟ ΕΠΙΣΤΡΕΠΤΕΟ». 

8. Την ανακοίνωση έκδοσης και δημοσίευσης Νόμων, 
Προεδρικών Διαταγμάτων, Υπουργικών Αποφάσεων κλπ, 
που αναφέρονται στις αρμοδιότητες του Αυτοτελούς 
Τμήματός τους και την κοινοποίησή τους στους ενδι¬ 
αφερομένους. 

9. Την αίτηση στοιχείων και πληροφοριών από τις 
Αρχές 

10. Την παροχή προς άλλες Αρχές των αιτούμενων 
πληροφοριών για ζητήματα αρμοδιότητας τους, καθώς 
και τη διαβίβαση των αιτήσεων πολιτών ή υπαλλήλων 
(για τα υπηρεσιακά τους θέματα) προς τις αρμόδιες 
κατά νόμο Αρχές, εφόσον δεν είναι γενικότερου ενδι¬ 
αφέροντος. 

11. Τα Υπηρεσιακά Σημειώματα της αρμοδιότητας των 
Αυτοτελών Τμημάτων τους. 


12. Τις περιλήψεις Αποφάσεων και Πράξεων γενικά 
που δημοσιεύονται στην Εφημερίδα της Κυβερνήσεως 
καθώς και τα σχετικά διαβιβαστικά έγγραφα. 

13. Την έκδοση πιστοποιητικών και βεβαιώσεων σε 
θέματα που σύμφωνα με το νόμο μπορούν να βεβαιω¬ 
θούν από στοιχεία τα οποία τηρούνται στην Υπηρεσία 
τους. 

14. Την έγκριση για τη χορήγηση αντιγράφων αδια- 
βάθμητων εγγράφων, που τηρούνται στο Υπουργείο, 
σε όσες περιπτώσεις αυτό επιτρέπεται, καθώς και των 
εγγράφων αποστολής των εν λόγω αντιγράφων στους 
ενδιαφερομένους. 

15. Το σχεδίασμά, έλεγχο, παρακολούθηση και εκπό¬ 
νηση ειδικών πολιτικών και τη διατύπωση προτάσεων 
που σχετίζονται με τις αρμοδιότητες του Αυτοτελούς 
Τμήματος. 

Ε. Τους Προϊσταμένους Τμημάτων: 

Γ ενικά: 

1. Τα Υπηρεσιακά Σημειώματα της αρμοδιότητας των 
Τμημάτων τους. 

2. Την αίτηση στοιχείων και πληροφοριών από τις 
Αρχές εκτός από τα θέματα που έχουν ανατεθεί σε 
ανώτερα ιεραρχικά όργανα. 

3. Την έκδοση πιστοποιητικών και βεβαιώσεων σε 
θέματα που σύμφωνα με το νόμο μπορούν να βεβαιω¬ 
θούν από στοιχεία τα οποία τηρούνται στην Υπηρεσία 
τους. 

4. Την έγκριση για τη χορήγηση αντιγράφων αδια- 
βάθμητων εγγράφων, που τηρούνται στο Υπουργείο, 
σε όσες περιπτώσεις αυτό επιτρέπεται, καθώς και των 
εγγράφων αποστολής των εν λόγω αντιγράφων στους 
ενδιαφερομένους. 

5. Την υπογραφή εγγράφων με την ένδειξη «ΑΡΧΕΙΟ» 
και «ΑΡΧΕΙΟ ΕΠΙΣΤΡΕΠΤΕΟ». 

Ειδικότερα: 

1. Τον Προϊστάμενο του Τμήματος Προσωπικού της 
Διεύθυνσης Διοίκησης: 

1. Τις κάθε είδους ανακοινώσεις που αναφέρονται στην 
υπηρεσιακή κατάσταση του προσωπικού του Υπουρ¬ 
γείου 

2. Την παραπομπή για υγειονομική εξέταση των υπαλ¬ 
λήλων και των υποψηφίων για διορισμό ή πρόσληψη, 
σύμφωνα με τις κείμενες διατάξεις, καθώς και την εισα¬ 
γωγή των υπαλλήλων σε νοσοκομεία ή κλινικές. 

3. Τη θεώρηση των βιβλιαρίων νοσηλείας των υπαλ¬ 
λήλων και των μελών των οικογενειών τους. 

4. Τη χορήγηση αναρρωτικών αδειών των υπαλλήλων 
του Υπουργείου με οποιαδήποτε σχέση εργασίας. 

2. Τον Προϊστάμενο του Τμήματος Οικονομικών Υπη¬ 
ρεσιών και Λογιστηρίου της Διεύθυνσης Διοίκησης 

1. Τη διενέργεια πρόχειρων μειοδοτικών διαγωνισμών, 
την κατακύρωση των αποτελεσμάτων τους και την υπο¬ 
γραφή των σχετικών συμβάσεων έως το ποσό των 3.000 
Ευρώ. 

2. Την προμήθεια οργάνων, ανταλλακτικών, εργαστη¬ 
ριακών υλικών και αναλώσιμων υλικών, την επισκευή και 
συντήρηση οργάνων στους χώρους της Υπηρεσίας και 
στους εκτός Υπηρεσίας εγκατεστημένους σταθμούς 
έως το ποσό των 3.000 Ευρώ. 

3. Την επεξεργασία των στοιχείων και την κατάρτιση 
και εκτέλεση του προϋπολογισμού, την παρακολούθηση 
των πιστώσεων και την τήρηση των βιβλίων που προ- 
βλέπονται από το νόμο. 

4. Την έκδοση αποφάσεων εκποίησης κάθε περιουσι¬ 
ακού στοιχείου μέχρι το ποσό των 3.000 Ευρώ. 

5. Την επεξεργασία των στοιχείων και την κατάρτιση 
του προγράμματος προμηθειών. 

6. Τη δαπάνη για τη συντήρηση και λειτουργία των 
κτιρίων και των μηχανολογικών εγκαταστάσεων έως το 
ποσό των 3.000 Ευρώ. 

7. Την κίνηση, συντήρηση και αγορά ανταλλακτικών 
των αυτοκινήτων του Υπουργείου έως το ποσό των 
3.000 Ευρώ. 

8. Τον καθορισμό των αποδοχών εν γένει του προ¬ 
σωπικού που υπηρετεί με σχέση εργασίας ιδιωτικού 
δικαίου σύμφωνα με τις κείμενες διατάξεις. 

3. Τον Προϊστάμενο του Τμήματος Γραμματείας της 
Διεύθυνσης Διοίκησης 

1. Τις απαντήσεις σε έγγραφα με τα οποία αποστέλ- 
λονται στο Υπουργείο πιστοποιητικά για επικύρωση του 
γνησίου της υπογραφής τους. 

2. Την αποστολή αντιγράφων εγγράφων του Υπουρ¬ 
γείου που δεν λήφθηκαν από τις Αρχές στις οποίες 
απευθύνονται. 

3. Τη θεώρηση - επικύρωση κάθε είδους εγγράφων 


που εκδίδονται από Δημόσια Αρχή σύμφωνα με τις κεί¬ 
μενες διατάξεις. 

4. Τον Προϊστάμενο του Τμήματος Νομικών Θεμάτων 
και Κοινοβουλευτικού Ελέγχου της Διεύθυνσης Διοί¬ 
κησης 

1. Την παροχή γενικών οδηγιών προς τις οργανικές 
μονάδες του Υπουργείου για θέματα εφαρμογής της 
κείμενης νομοθεσίας εφόσον δεν εμπίπτουν στην αρ¬ 
μοδιότητα ανώτερου ιεραρχικά οργάνου. 

2. Τα έγγραφα παροχής νομικής συνδρομής σε θέματα 
κοινοβουλευτικού ελέγχου. 

Οι εξουσιοδοτούμενοι με την παρούσα Απόφαση να 
υπογράφουν «Με εντολή Υπουργού» υποχρεούνται να 
ενημερώνουν τα ανώτερα ιεραρχικά κλιμάκια για κάθε 
σοβαρό κατά την κρίση τους θέμα της αρμοδιότητάς 
τους και να προσκομίζουν σ' αυτά τη σχετική αλληλο¬ 
γραφία πριν από την υπογραφή τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Φεβρουάριου 2006 

Ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 

